ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕΡΙΕΧΟΜΕΝΑ Διορθώσεις Σφαλμάτων 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 12758 (1) 

Καθορισμός αριθμού συνεργατών (ξεναγών) που απασχολήθηκαν με 
σύμβαση μίσθωσης έργου στο Υπουργείο Εθνικής Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: ν 

1. Τις διατάξεις του άρθρου 15 του Ν. 1735/11.11.87 «Προσλή¬ 

ψεις στο δημόσιο Τομέα, κοινωνικός έλεγχος στη δημόσια διοίκηση, πο¬ 
λιτικά δικαιώματα και άλλες διατάξεις», όπως τροποποιήθηκε με την 
αριθ. ΔΙΠΙΔ/Φ42/37/10112/20.10.88 (ΦΕΚ 

793/τ.Β’/2.11.1988) απόφαση.που κυρώθηκε με τον Ν. 1835/ 
14.3.1989 (ΦΕΚ 76/τ. Α’/14.3.89) «Σύσταση Υπουργείου Τουρι¬ 
σμού και ρύθμιση θεμάτων δημόσιας διοίκησης». 

2. Την πράξη του Υπουργού Προεδρίας της Κυβέρνησης. 

3. Την ανάγκη εκπόνησης ορισμένου έργου, αποφασίζουμε: 

1. Καθορίζουμε τον αριθμό των ξεναγών σε έναν (1) που χρησιμοποι¬ 
ήθηκε στο Υπουργείο Εθνικής Οικονομίας, με σύμβαση μίσθωσης έργου 
για μία ημέρα, 25.4.89, για κάλυψη ξενάγησης του ΜίΙβη,Επιτρόπου 
της ΕΟΚ που επισκέφθηκε την Ελλάδα. 

2. Η κατ’ αποκοπή του ανωτέρω ξεναγού ορίζεται σε δέκα πέντε χι¬ 
λιάδες (15.000) δραχμές και θα βαρύνει τις πιστώσεις του τακτικού 
προϋπολογισμού του Υπουργείου Εθνικής Οικονομίας. 

3. Το ανωτέρω έργο αφορά εργασία που δεν ανάγεται στον κύκλο κα¬ 
θηκόντων των υπαλλήλων του Υπουργείου Εθνικής Οικονομίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΝΑΣΤ. ΠΕΠΟΝΗΣ ΠΑΝ. ΡΟΥΜΕΛΙΟΤΗΣ 

-♦- 

Αριθ. 12759 (2) 

. Καθορισμός αριθμού συνεργατών (διερμηνέων) που απασχολήθηκαν με 
σύμβαση μίσθωσης έργου στο Υπουργείου Εθνικής Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του άρθρου 15 του Ν. 1735/11.11.87 «Προσλή¬ 
ψεις στο δημόσιο Τομέα, κοινωνικός έλεγχος στη δημόσια διοίκηση, πο¬ 
λιτικά δικαιώματα και άλλες διατάξεις», όπως τροποποιήθηκε με την 
αριθ. ΔΙΠΙΔ/Φ42/37/10112/20.10.88 (ΦΕΚ 

793/τ.Β’/2.11.1988) απόφαση που κυρώθηκε με τον Ν. 1835/ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14.3.1989 (ΦΕΚ·76/τ. Α’/14.3.89) «Σύσταση Υπουργείου Τουρι¬ 
σμού και ρύθμιση θεμάτων δημόσιας διοίκησης». 

2. Την πράξη του Υπουργού Προεδρίας της Κυβέρνησης. 

3. Την ανάγκη εκπόνησης ορισμένων έργων, αποφασίζουμε: 

1. Καθορίζουμε τον αριθμό των διερμηνέων σε τρεις (3) που χρησιμο¬ 
ποιήθηκαν στο Υπουργείο Εθνικής Οικονομίας στη Δ/νδη ΔΟΣ, με σύμ¬ 
βαση μίσθωσης έργου, για κάλυψη διερμηνείας (στη Γαλλική γλώσσα) 
της 3ης Συνόδου της Μικτής Διυπουργικής Επιτροπής Οικονομικής και 
Τεχνικής Συνεργασίας Ελλάδας - Τυνησίας ως εξής: 

Ένα για δύο (2) ημέρες ήτοι 13 και 14 Απριλίου 1989 με κατ’ απο¬ 
κοπή αμοιβή, εκατόν μία χιλιάδες επτακόσιες εξήντα (101.760) δραχ¬ 
μές και δύο από μία ημέρα ο καθένας, 13 και 14 Απριλίου αντίστοιχα, 
με κατ’ αποκοπή αμοιβή στον καθένα, τριάντα τρεις χιλιάδες εννιακό¬ 
σιες είκοσι (33.920) δραχμές. 

2. Όλες οι δαπάνες από τις ανωτέρω διερμηνίες, βαρύνουν τις πι¬ 
στώσεις του τακτικού προϋπολογισμού του Υπουργείου Εθνικής Οικο¬ 
νομίας. 

3. Τα ανοκέρω έργα αφορούν εργασίες που δεν ανάγονται στον κύ¬ 
κλο καθηκόντων των υπαλήλων του Υπουργείου Εθνικής Οικονο¬ 
μίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΝΑΣΤ. ΠΕΠΟΝΗΣ ΠΑΝ. ΡΟΥΜΕΛΙΩΤΗΣ 

- +- 

Αριθ. 12760 · (3) 

Καθορισμός αριθμού ξεναγών που απασχολήθηκαν με σύμβαση μίσθω¬ 
σης έργου στο Υπουργείο Εθνικής Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη; 

1. Τις διατάξεις του άρθρου 15 του Ν. 1735/11.11.87 «Προσλή¬ 

ψεις στο δημόσιο Τομέα, κοινωνικός έλεγχος στη δημόσια διοίκηση, πο¬ 
λιτικά δικαιώματα και άλλες διατάξεις», όπως τροποποιήθηκε με την 
αριθ. ΔΙΠΙΔ/Φ42/37/10112/20.10.88 (ΦΕΚ 

793/τ.Β’/2.11.1988) απόφαση που κυρώθηκε με τον Ν. 1835/ 
14.3.1989 (ΦΕΚ 76/τ. Α’/14.3.89) «Σύσταση Υπουργείου Τουρι¬ 
σμού και ρύθμιση θεμάτων δημόσιας διοίκησης». 

2. Την πράξη του Υπουργού Προεδρίας της Κυβέρνησης. 

3. Την ανάγκη εκπόνησης ορισμένου έργου, αποφασίζουμε: 

1. Καθορίζουμε τον αριθμό των ξεναγών σε έναν (1) που χρησιμοποι¬ 
ήθηκε στο Υπουργείο Εθνικής Οικονομίας, με σύμβαση μίσθωσης έργου 
για μία ημέρα, 21.4.89, για κάλυψη ξενάγησης της Αλβανικής Αντι¬ 
προσωπείας που συμμετείχε στη 2ή Σύνοδο της Μικτής Επιτροπής Ελ¬ 
λάδας - Αλβανίας. 

2. Η κατ’ αποκοπή αμοιβή του ανωτέρω ξεναγού ορίζεται σε δέκα 
πέντε χιλιάδες (15.000) δραχμές και θα βαρύνει τις πιστώσεις του τα¬ 
κτικού προϋπολογισμού του Υπουργείου Εθνικής Οικονομίας. 

3. Το ανωτέρω έργο αφορά εργασία που δεν ενάγεται στον κύκλο κα¬ 
θηκόντων των υπαλλήλων του Υπουργείου Εθνικής Οικονομίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΝΑΣΤ. ΠΕΠΟΝΗΣ ΠΑΝ. ΡΟΥΜΕΛΙΩΤΗΣ 

- + - 

Αριθ. 12761 (4) 

Καθορισμός αριθμού συνεργατών (διερμηνέων) που απασχολήθηκαν με 

σύμβαση μίσθωσης έργου στο Υπουργείο Εθνικής Οικονομίας». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝ. ΟΙΚΟΝΟΜΙΑΣ 

Έχοντας υπόψη: 

1, Τις διατάξεις του άρθρου 15 του Ν. 1735/11.11.87 «Προσλή¬ 
ψεις στο δημόσιο τομέα, κοινωνικός έλεγχος στη δημόσια διοίκηση, πο¬ 
λιτικά δικαιώματα και άλλες διατάξεις», όπως τροποποιήθηκε με την 
αριθ. ΔΙΠΙΔ/Φ.42/37/10112/20.10.88 (ΦΕΚ 793/τ. Β'/ 


2.11.1988) απόφαση. 

2. Τις πράξεις του Υπουργού Προεδρίας της Κυβέρνησης. 

3. Την ανάγκη εκπόνησης ορισμένων έργων, αποφασίζουμε: 

1. Καθορίζουμε τον αριθμό των συνεργατών που χρησιμοποιήθηκαν 
σε Υπηρεσίες του Υπουργείου Εθνικής οικονομίας, με συμβάσεις μίσθω¬ 
σης έργων, σε επτά (7), ως κατωτέρω: 

α) Ένας διερμηνέας Βουλγαρικής γλώσσας για πέντε (5) ημέρες από 
9 μέχρι και 13 Ιανουάριου 1 989 , στη Δ/νση ΔΟΣ του ΥΠΕΘΟ, για κά¬ 
λυψη διερμηνείας ατη 14η Σύνοδο της Μικτής Ελληνο-Βουλγαρικής 
Διυπουργικής Επιτροπής, με κατ’ αποκοπή αμοιβή, εκατόν εξήντα εν¬ 
νέα χιλιάδες εξακόσιες (169.600) δραχμές. 

β) Ένας (1) διερμηνέας Γαλλικής γλώσσας για τρεις (3) ημέρες από 
16 μέχρι και 18 Ιανουάριου 1989, στη Δ/νση Τεχνικής Βοήθειας του 
ΥΠΕΘΟ, για κάλυψη διερμηνείας στις εξετάσεις από Ισπανούς Εμπει¬ 
ρογνώμονες, για την επιλογή Ελλήνων υποτρόφων του Συμβουλίου της 
Ευρώπης, με κατ’ αποκοπή αμοιβή, εξήντα επτά χιλιάδες οκτακόσιες 
σαράντα (67.840) δραχμές. 

γ) Τρεις (3) διερμηνείς Γαλλικής γλώσσας για μία (1) ημέρα στις 
17.1.89 στη Δ/νση Β' Συντονισμού και παρακ. Εφερμογής Προγραμ¬ 
μάτων του ΥΠΕΘΟ, για κάλυψη διερμηνείας στη συνάντηση Ε0Κ - 
ΥΠΕΘΟ για τα σχέδια Περιφερειακής Ανάπτυξης, με κατ’ αποκοπή 
αμοιβή, τριάντα τρεις χιλιάδες εννιακόσιες είκοσι (33.920) δραχμές 
στον καθέναν ξεχωριστά. 

δ) Ένας (1) διερμηνέας Σερβοκροατικής γλώσσας για τέσσερις (4) 
ημέρες, από 7 μέχρι και 10 Φεβρουάριου 1989 στη Δ/νση ΕΧΤΣ του 
ΥΠΕΘΟ, για κάλυψη διερμηνείας στη 13η Σύνοδο της μόνιμης Ελληνο 
- Γιουγκσσλαβικής Επιτροπής Υδροοικονομίας (Θεσσαλονίκη) με κατ’ 
αποκοπή αμοιβή, εκατόν τριάντα πέντε χιλιάδες εξακόσιες ογδόντα 
(135.680) δραχμές. 

ε) Ένας (1) διερμηνέας, Γαλλικής γλώσσας, για μία (1) ημέρα στις 
6.3.89, στη Δ/νση Ενημέρωσης Πληροφόρησης και Δημοσίων Σχέ¬ 
σεων του ΥΠΕΘΟ, για κάλυψη διερμηνείας στη συνάντηση του Υπουρ¬ 
γού Εθνικής Οικονομίας με τον Επίτροπο της ΕΟΚ για θέματα φορολο¬ 
γίας και Τελωνειακής ένωσης χωρών - μελών της ΕΟΚ δοπνβηετ, με 
κατ’ αποκοπή αμοιβή, τριάντα τρεις χιλιάδες εννιακόσιες είκοσι 
(33.920) δραχμές. 

2. Όλες οι δαπάνες από τις παραπάνω διερμηνίες, βαρύνουν τις πι¬ 
στώσεις του τακτικού προϋπολογισμού του Υπουργείου Εθνικής Οικο¬ 
νομίας. 

3. Τα ανωτέρω έργα αφορούν εργασίες που δεν ανάγονται στον κύ¬ 
κλο καθηκόντων των υπαλλήλων του Υπουργείου Εθνικής Οικονομίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1989 
οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΝΑΣΤ. ΠΕΠΟΝΗΣ ΠΑΝ. ΡΟΥΜΕΛΙΩΤΗΣ 

- ♦ - 

Αριθ. 3005864/3210/89 (5) 

Συμπλήρωση του άρθρου 14 της απόφασής μας 22801/4512/6.11/ 

1986 σχετικά με την εισαγωγή αλκοολούχων ποτών, από χώρες 

της ΕΟΚ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την απόφασή μας 22801/4512/6.11.86 (ΦΕΚ 838 τ. Β' 
4.12.86) «Παρασκευή και διάθεση αλκοολούχων ποτών. 

2. Έγγραφα αριθ. α) 3082109/22105/18.12.87 και β) 
3082109/7702/25.5.88 της ΜΕΑ Βρυξελλών σχετικά με την κα¬ 
ταγγελία 716/1987 «Εμπόδια στην εισαγωγή αλκοολούχων ποτών»; 

3. Έγγραφα αριθ. α) Η 9417. Β/2/2833/20.11.87., β) Η 9417 
Β/4/3041/11.12.87., γ) Η 9128/19/2056/24.8.88, δ) Η 9417 
Β/4/2326/26.9.88, ε) 9417Β/5/2521/17.10.88, στ) 9417 Β/6/ 
2599/25.10.88, ζ) 9417.Β/1/412/17.2.89 και Η. 9417 Β/3/ 
1083/25.4,89 του Υπουργείου Εξωτερικών, ΕΝΥΕΚ. 

4. Τα αριθ. α) 22860/5829/26.11.87 και 16334/4215/88 έγ¬ 
γραφα του Υπουργείου Οικονομικών, αποφασίζουμε: 

Στο τέλος του άρθρου 14 της απόφασής μας 22801/4512/ 
6.11.1986, προστίθεται παράγραφος με αύξοντα αριθμό 7, ως εξής: 

7. α) Τα αναφερόμενα στις παραγράφους 1 έως και 6 του παρόντος 
άρθρου ισχύουν για τα αλκοολούχα που εισάγσνται από χώρες - μη μέλη 
της ΕΟΚ. 

β) Για τα αλκοολούχα ποτά που εισάγονται από χώρες - μέλη της 
ΕΟΚ ισχύουν τα εξής: 

1. Προκειμένου να εισαχθεί ένα ποτό αλλοδαπής για πρώτη φορά στη 
χώρα μας, ο εισαγωγέας πρέπει να προσκομίσει, μόνο κατά την πρώτη 
εισαγωγή του, στη Δ/νση Χημική Φοροτεχνική του ΓΧΚ, πιστοποιη¬ 
τικό του οίκου αλλοδαπής, στο οποίο θα αναγράφεται η πλήρης σύνθεση 
του ποτού, εφόσον η σύνθεση αυτή δεν προκύπτει από τις ενδείξεις επί 
της συσκευασίας. 

Η Δ/νση Χημική Φοροτεχνική, θα εφοδιάζει τον εισαγωγέα με βε¬ 
βαίωση ότι κατέθεσε το παραπάνω πιστοποιητικό σύνθεσης, καθώς και 
την υπεύθυνη δήλωση του επόμενου 2 εδαφίου, για να την επιδεικνύει 
στα αρμόδια τελωνεία και χημεία εισαγωγής αυτού, για την απρόσκο¬ 
πτη εισαγωγή του και για τη χορήγηση των ταινιών ελέγχου του Ν.Δ. 
13/1968 από τις αρμόδιες χημικές υπηρεσίες. 

2. Εξάλλου, όταν ένα ποτό εισάγεται για πρώτη φορά στην Ελλάδα, 
θα απαιτείται από τον εισαγωγέα υπεύθυνη δήλωση του Ν: 105/69, 
όπου θα δηλώνει άτι το προϊόν κυκλοφορεί ελεύθερα σε χώρα της Κοινό¬ 
τητας. 

3. Διευκρινίζεται, ότι τά παραπάνω θα προσκομίζονται μόνο μία 
φορά, δηλ. κατά την εισαγωγή του ποτού για πρώτη φορά και το ποτό 
θα εισάγεται και θα διατίθεται ελεύθερα στη χώρα μας, χωρίς να απαι¬ 
τείται καμιά έγκριση. 

4. Σε περίπτωση που από την σύνθεση του ποτού προκύπτει ότι τούτο 
περιέχει πρόσθετα μη εγκεκριμένα από την ελληνική νομοθεσία, τότε, 
για την εισαγωγή του, θα απαιτείται έγκριση που θα εκδίδεται ύστερα 
από γνωμοδότηση του Ανώτατου Χημικού Συμβουλίου. 

5. Για την προστασία των εισαγομένων ποτών από τυχόν απομιμή¬ 
σεις αυτών, ο εισαγωγέας θα μπορεί να προσκομίσει, προαιρετικά, χρω- 
ματογράφημα του ποτού, από τον παρασκευαστή οίκο στην αρμόδια Δ/ 
νση του Γενικού Χημείου του Κράτους. 

6. Κατά τα λοιπά ισχύουν οι όροι και οι διατάξεις της απόφασής μας 
22801/4512/6.11.86, όπως αυτές έχουν συμπληρωθεί, τροποποιη¬ 
θεί και ισχύουν σήμερα. 

7. Η απόφασή μας αυτή, που ισχύει από την ημερομηνία της υπογρα- 
φής της, να δημοσιευτεί στην Εφημερίδα της Κυβέρνησης. 

Αθήνα, 9 Ιουνίου 1989 

Ο ΥΠΟΥΡΓΟΣ 

ΔΗΜΗΤΡΙΟΣ ΤΣΟΒΟΛΑΣ 

-φ- 

Αριθ. 132490 (6) 

Τροποποίηση της 142196/10.11.87 κοινής Απόφασης των Υπουρ¬ 
γών Γεωργίας και Βιομηχανίας, Ενέργειας και Τεχνολογίας για τα 

μέτρα αγροτικού εξηλεκτρισμού». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Την 142196/10.11.87 κοινή Απόφαση των Υπουργών Γεωρ¬ 
γίας και Βιομηχανίας, Ενέργειας και Τεχνολογίας για τα μέτρα αγροτι¬ 
κού εξηλεκτρισμού. 

2. Το γεγονός ότι κατά το έτος 1988 επικράτησε ξηρασία σε όλη τη 
χώρα και οι ίδιες συνθήκες ξηρασίας προβλέπεται να επικρατήσουν και 
κατά το 1989, με συνέπεια κατά την αρδευτική περίοδο η οικονομία 
τόσο του αρδευτικού όσο και του υδρευτικού νερού να είναι επιβεβλη¬ 
μένη, αποφασίζουμε: 

Τροποποιούμε την παραγρ. 2γ (Άρδρευση - Ύδρευση) της 142196/ 
10.11.87 κοινής Απόφασης των Υπουργών Γεωργίας και Βιομηχανίας 
Ενέργειας και Τεχνολογίας ως προς το σκέλος της κατανάλωσης ηλε¬ 
κτρικής ενέργειας στην αρδευτική περίοδο και καθορίζουμε όπως η κα¬ 
τανάλωση της ηλεκτρικής ενέργειας κατά την αρδευτική περίοδο να 
αποτελεί το 65% της συνολικής ετήσιας κατανάλωσης, αντί του 80% 
που καθορίζεται με την πιο πάνω Απόφαση. 

Η τροποποίηση αυτή ισχύει για τα έτη 1988 και 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Ιουνίου 1989 

ΟΙ ΥΠΟΥΡΓΟΙ 

ΓΕΩΡΓΙΑΣ ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

: ΓΙΑΝΝΗΣ ΠΟΤΤΑΚΗΣ ΑΝΑΓΓ. ΠΕΠΟΝΗΣ 


Αριθ. 15447 · (7) 

Κήρυξη υποχρεωτικής της από 21.4.89 ΣΣΕ για τους όρους αμοιβής 

και εργασίας του υπαλληλικού και υπηρετικού προσωπικού των 

ατμοπλοϊκών και προκτορειακών επιχειρήσεων ολόκληρης της Χώ- 

ρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 8.6.1989. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΕΕ, δηλαδή ότι οι δεσμευόμενοι εργοδότες απασχολούν τα 3/5 
των εργαζομένων στην Ελλάδα, αποφασίζουμε: 

1. Κηρύσσουμε υποχρεωτική την από 21.4.89 ΣΣΕ για τους όρους 
αμοιβής και εργασίας του υπαλληλικού και υπηρετικού προσωπικού 
των ατμοπλοϊκών και προκτορειακών επιχειρήσεων ολόκληρης της 
Χώρας για όλους της εργοδότες και εργαζόμενους του επαγγέλματος, 
που αφορά αυτή. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης. 

Η απόφασης αυτή να δημοσιευθεί στην Εφημερίδα" της Κυβερνήσεως. 

Αθήνα, 14 Ιουνίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΓΕΝΝΗΜΑΤΑΣ 
-♦- 

Αριθ. (Α2γ/Οικ.2697) '(8) 

Διαδικασία δήλωσης υποψηφίου δότη ανθρωπίνων ιστών και οργάνων 
με σκοπό τη μεταμόσχευση. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Την παρ. 1 του άρθρου 7 και την παρ. 4 του άρθρου 10 του Μ. 
1383/83 (ΦΕΚ 106/83 τ. Α’) «Αφαιρέσεις και μεταμοσχεύσεις αν¬ 
θρωπίνων ιστών και οργάνων». 

2. Τη με αριθ. πρωτ. Α2/Οικ. 1468/6.3.85 (ΦΕΚ 148/85 τ.Β) 
Υπουργική απόφαση «Λειτουργία στο Γενικό Νοσ/μείο Αθηνών Υπηρε¬ 
σίας Συντονισμού και Ελέγχου προγράμματος Τελικού Σταδίου Χρόνιας 
Νεφρικής Ανεπάρκειας και Μεταμοσχεύσεων». 

3. Τη με αριθ. πρωτ. 1/14.11.84 απόφαση της 18ης Ολομέλειας 
του ΚΕΣΥ. 

4^ Τη με αριθ. πρωτ. Α2γ/Οικ. 1461/5.3.85 Υπουργική απόφαση. 

5. Την ανάγκη ανεύρεσης μοσχευμάτων και την υποχρέωση της Πο¬ 
λιτείας να σεβαστεί την έκφραση επιθυμίας δότη ανθρωπίνων ιστών και 
οργάνων. 

6. Την ανάγκη βελτίωσης της διαδικασίας δήλωσης δωρεάς ανθρω¬ 
πίνων ιστών και οργάνων ως προς ορισμένα σημεία, αποφασίζουμε: 

1. Το Υπουργείο Υγείας, Πρόνοιας και Κοινωνικών Ασφαλίσεων 
ίδρυσε την Υπηρεσία Συντονισμού και Ελέγχου Προγράμματος Τελικού 
Σταδίου Χρόνιας Νεφρικής Ανεπάρκειας και Μεταμοσχεύσεων (Υ.Σ.Ε.) 
η οποία εδρεύει στο Περιφ. Γ ενικό Νοσ/μείο Αθήνας και, μεταξύ άλλων, 
συντονίζει τις ενέργειες για την ανεύρεση μοσχευμάτων. 

Η έκφραση επιθυμίας όποιου θέλει να γίνει δότης ανθρωπίνων ιστών 
ή οργάνων (νεφρών, κερατοειδούς χιτώνα οφθαλμού, μυελού των οστών 
και άλλων οργάνων), με σκοπό τη μεταμόσχευση, γίνεται με τους εξής 
τρόπους: 

Α.-1. Με τη συπλήρωση και υπογραφή δήλωσης σε ειδικό έντυπο που 
υποβάλλεται: 

Στα Κέντρα και ατούς Σταθμούς Αιμοδοσίας των Νοσοκομείων της 
χώρας. 

Στά γραφεία Κοινωνικής και Ιατροκοινωνικής Υπηρεσίας των Νοσ/ 
μείων και στα Κέντρα Υγείας της χώρας. 

Στις Δ/νσεις (ή Τμήματα) Υγιεινής και στα Αγροτικά Ιατρεία των 
Νομαρχιών. 

2. Με τη συμπλήρωση και υπογραφή δήλωσης σε ειδικό έντυπο ενώ¬ 
πιον εξουσιοδοτημένου εθελοντή που θα ορίζεται από την Υ.Σ.Ε. 

Οι υπογεγραμμένες δηλώσεις προωθούνται άμεσα στο μηχανογρα¬ 
φικό τμήμα της Υ.Σ.Ε., η οποία μετά τον έλεγχο, ενημερώνει το Αρχείο 
του Η/Υ και αποστέλλει στη συνέχεια στο δυνητικό δότη επίσημο «Δελ¬ 
τίο Δότη Ανθρωπίνων Ιστών και Οργάνων». 

Β.-1. Με την έγκαιρη γραπτή ή προφορική μεταβίβαση της πληρο¬ 
φορίας στην Υ.Σ.Ε., η οποία αναλαμβάνει στη συνέχεια την πραγμά¬ 
τωση της έκφρασης επιθυμίας του δότη ανάλογα με τις υπάρχουσες 
ανάγκες και συνθήκες (π.χ. στην περίπτωση δωρεάς μυελού των οστών 
διενεργείται έλεγχος Αντιγόνων Ιστοσυμβατότητας στο Εθνικό Εργα¬ 
στήριο Ιστοσυμβατότητας). Μετά τη άυμπλήρωση και υπογραφή της 
δήλωσης σε ειδικό έντυπο ακολουθείται η διαδικασία όπως ορίζεται 
στην περίπτωση Α, για την αποστολή στο Δυνητικό δότη επίσημου 
«Δελτίου Δότη Ανθρωπίνων Ιστών και Οργάνων». 

2. Η με αριθ. πρωτ. Α2γ/Οικ. 1461/5.3.85 Υπουργική απόφαση 
παύει να ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Ιουνίου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
- 4 ·- 

Αριθ. Α3β/οικ. 9692 (9) 

Παράταση προθεσμίας που προβλέπεται απ’ τις διατάξεις της παρ. 2 
του άρθρου 37 του Ν. 1397/83. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

Τις διατάξεις της παρ. 3 του άρθρου 57 του Ν. 1539/85 «Ένταξη 
επαναπατριζομένων πολιτικών προσφύγων στους ασφαλιστικούς οργα¬ 
νισμούς και άλλες διατάξεις» (ΦΕΚ 64Α/85), αποφασίζουμε: 

Εγκρίνεται η παράταση της παραμονής του γιατρού Ν. Γαβαλά που 
•υπηρετεί στο Νομαρχιακό Γενικό Νοσοκομείο - Κέντρο Υγείας καλύ- 
μνου «ΤΟ ΒΟΥΒΑΛΕΙΟ», σε θέση που καταργήθηκε από τις διατάξεις 
της παρ. 1 του άρθρου 37 του Ν. 1397/83 από 1.11.88 μέχρι 
31.8.1989. 

Η απόφαση _ αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιουνίου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-- 

Αριθ. Ε5/3669 (10) 

Τροποποίηση απόφασης ανασυγκρότησης υπηρεσιακών και πειθαρχι¬ 
κών συμβουλίων του Δ.Π. και Ε.Τ.Π. των Τ.Ε.Ι. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 14 του Π.Δ. 372/84 (ΦΕΚ. 129 τ.Α’). 

β) Της παρ. 8 του άρθρου 14 του ν. 1586/86 (ΦΕΚ 37 Τ.Α’). 

2. Την κοινή απόφαση των Υπουργών Προεδρίας της Κυβέρνησης 
και Εθνικής Παιδείας και θρησκευμάτων Ε5/5613/20.10.88 (ΦΕΚ 
815/7.11.88 τ. Β’., αποφασίζουμε: 

Αντικαθιστούμε την περίπτωση β’ της παρ. 1 της Ε5/5613/ 
20.10.88 κοινής απόφασης των Υπουργών Προεδρίας της Κυβέρνησης 
και Εθνικής Παιδείας και’Θρησκευμάτων (ΦΕΚ 8.15 τ. Β) ως ακολού¬ 
θως: 

«Ιβ’ ο γενικός γραμματέας του Τ.Ε.Ι. αναπληρούμενος από το νό¬ 
μιμο αναπληρωτή του». 

Η απόφαση αυτή να δημοσιευθεί στην Εφημερίδα της Κυβερνήσεως. 

οι ΥΠΟΥΡΓΟΙ 

- Ο ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣ/ΤΟΝ 

ΑΙ^ΑΣΤ. ΠΕΠΟΝΗΣ Φ. ΠΕΤΣΑΛΝΙΚΟΣ 

- ^ - 

Αριθ. Φ.121/37/Β2 - 2420 (11) 

Έγκριση προκήρυξης θέσης Δ.Ε.Π. στο Παν/μιο Πατρών 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις των άρθρων 14 παρ. 3, 4, 15 παρ. 2 και 4 του Ν. 


1268/82 και άρθρο 3 παρ. 2(α, β) του Ν. 1674/86. 

2) Την αριθ. Η. 1522/89 (ΦΕΚ 149/23.2.1989 τ. Β’) απόφαση 
εκχώρησης αρμοδιοτήτων. 

3) Την απόφαση της Γενικής Συνέλευσης του τμήματος Μηχανολό¬ 
γων Μηχανικών του Παν/μίου Πατρών (συν. 15/11.4.89). 

4) Τα αριθ. 2813/18.4.89,3612/22.5.89 έγγραφα του Παν/μίου 
Πατρών, αποφασίζουμε: 

Εγκρίνουμε την προκήρυξη της παρακάτω θέσης Διδακτικού - Ερευ¬ 
νητικού Προσωπικού (ΔΕΠ) του Παν/μίου Πατρών, ως εξής: 

Τμήμα: Μηχανολόγων Μηχανικών. 

Τομέας: Διοίκησης. 

Μία (1) θέση στη βαθμίδα του Αναπλητωτή Καθηγητή με ιδιαίτερη 
επιστημονική δραστηριότητα στο γνωστικό αντικείμενο: Οικονομικά 
των Επιχειρήσεων, οικονομική ανάλυση της παραγωγής, Οικονομική 
της Εργασίας, καθώς επίσης Δίκαιο της Επιχείρησης, Δίκαιο της Εργα¬ 
σίας και Δίκαιο των Τεχνικών Έργων. 

Το περιεχόμενο τούτο ανταποκρίνεται στα μαθήματα του προγράμ¬ 
ματος Μηχανολόγων Μηχανικών: α) Οικονομικά και β) Οικονομικά 
και Δίκαιο (άρθρο 32 παρ. 3). 

ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ 

1. Βιογραφικό Σημείωμα. 

2. Αντίγραφο των πτυχίων και των τίτλων σπουδών των υποψηφίων. 

3. Αναλυτικό υπόμνημα για τα υποβαλλόμενα πρωτότυπα επιστημο¬ 
νικά δημοσιεύματα σε τόσα αντίτυπα, όσα είναι τα μέλη του εκλεκτορι- 
κού σώματος και τα μέλη της γενικής συνέλευσης που ανήκουν στις ίδιες 
βαθμίδες με τα μέλη του εκλεκτορικού σώματος όπως αυτά ορίζονται 
από το αντίστοιχο τμήμα. 

4. Πιστοποιητικό του αρμόδιου Δημάρχου ή προέδρου Κοινότητας στο 
οποίο θα αναγράφεται ο τρόπος και ο χρόνος αποκτήσεως της Ελληνι¬ 
κής Ιθαγένειας. 

5. Πιστοποιητικό τύπου Α’ του αρμόδιου Στρατολογικού Γραφείου 
από το οποίο να προκύπτει ότι ο ενδιαφερόμενος δεν έχει στρατολογική ή 
χρηματική υποχρέωση. 

6. Πλήρες αντίγραφο (τύπου Α’) Ποινικού Μητρώου. 

7. Πιστοποιητικό Υγείας και αρτιμέλειας από Πρωτοβάθμια Υγειο¬ 
νομική Επιτροπή. 

Τα δικαιολογητικά με στοιχεία 5, 6 και 7 θα κατατεθούν μόνο από 
τους υποψηφίους οι οποίοι θα εκλεγούν σε θέσεις ΔΕΠ, από το Εκλεκτο- 
ρικό Σώμα. 

Η Απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιουνίου 1989 

Με εντολή Υπουργού 
Ο Γεν. Γραμματέας 
ΙΩΑΝΝΗΣ ΠΑΝΑΡΕΤΟΣ 

-φ- 

Αριθ. Β2/2146 (12) 

Άδεια κατοχής Β’ θέσης στον Πέτρο Στεφάνου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.1256/82 για την 
πολυθεσία, την πολυαπασχόληση και την καθιέρωση ανωτάτου ορίου 
απολαβών στο δημόσιο τομέα, κλπ. 

2. Της παρ. 3 του άρθρου 9 του ν. 1835/89 (ΦΕΚ 76/14.3.89 
τ.Ά). 

3. Την αριθμ. Β2/5305/7.9.83 (ΦΕΚ 523/1983 Τ.Β’) απόφαση 
των Υπουργών Προεδρίας της Κυβερνήσεως, Οικονομικών και Εθνικής 
Παιδείας και Θρησκευμάτων. 

4. Την αριθμ. Η.1522/22.2.89 (ΦΕΚ 149/23.2.89 τ.Β’) από¬ 
φαση εκχώρησης αρμοδιοτήτων. 

5. Το αριθ. 851/10.5.89 έγγραφο του Παν/μίου Αιγαίου, αποφασί¬ 
ζουμε: 

Παρέχουμε την άδεια στον Πέτρο Στεφάνου Ειδικό Επιστήμονα του 
τμήματος Περιβάλλοντος του Παν/μίου Αιγαίου από 17.2.1989 προ- 
κειμένου να απασχολείται ως επιχειρησιακός ερευνητής στο τμήμα Επι¬ 
χειρησιακής Έρευνας της ΟΛΥΜΠΙΑΚΗΣ ΑΕΡΟΠΟΡΙΑΣ. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ενδιαφερόμενος λαμβάνει το σύνολο των ακαθαρίστων αποδοχών 
της πρώτης κατεχόμενης θέσης ή της σύνταξης προκειμένου περί συντα¬ 
ξιούχων και 3/4 των ακαθαρίστων αποδοχών της δεύτερης χρονικά θέ- 

σης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Ιουνίου 1989 

Με εντολή Υπουργού 
Ο Γενικός Γραμματέας 
ΙΩΑΝΝΗΣ ΠΑΝΑΡΕΤΟΣ 

-♦- 

Αριθ. 2320.14/1/89 (13) 

Αύξηση ποσού χορηγουμένων δανείων σε υπαλλήλους και συνταξιού¬ 
χους ναυτικούς. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 39 του Ν. 1085/80 (ΦΕΚ 255 Α'/1980) 
περί δανείων στο προσωπικό ασφαλιστικών Ιδρυμάτων Ε.Ν. 

2. Την ανάγκη αναπροσαρμογής των παρεχομένων δανείων στις ση¬ 
μερινές συνθήκες, σε συνάρτηση με την ασκουμένη κοινωνική πολιτική 
στις ασθενέστερες τάξεις, αποφασίζουμε: 

Την τροποποίηση: 

1. Της παρ. 2 του άρθρου 39 του Ν. 1085/80 ως εξής: 

«Με αποφάσεις του Δ.Σ. των φορέων της παρ. 1, που θα εγκρίνονται 
από τον Υπουργό, εγγράφεται κάθε χρόνο στον οικείο προϋπολογισμό 
ποσό για παροχή δανείων στους υπαλλήλους ύψους μέχρι επτά μη¬ 
νιαίων αποδοχών που θα εξοφλούνται σε τριάντα έξη μηνιαίες ισόποσες 
δόσεις με τόκο αντίστοιχο αυτού που εισπράττει το ΝΑΤ για τις καταθέ¬ 
σεις των αποθεματικών του σε δραχμές. 

Το ποσό που θα διατίθεται κάθε χρόνο καθώς και κάθε άλλη λεπτο¬ 
μέρεια θα ρυθμίζονται με αποφάσεις των οικείων φορέων που θα εγκρί- 
νονται από τον Υπουργο. 

2. Της παρ. 3 του άρθρου 39 του Ν. 1085/80. 

Η προηγούμενη παράγραφος εφαρμόζεται και για τους συνταξιού¬ 
χους του ΝΑΤ για παροχή σ’ αυτούς δανείων μέχρι έξη μηνιαίων συντά¬ 
ξεων. 

Η απόφαση αυτή ισχύει από την δημοσίευσή της στην Εφημερίδα της 
Κυβέρνησης και να κυρωθεί με Νόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 14 Ιουνίου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 
-+- 

Αριθ. 4224.7/5/89 (14) 

Τροποποίηση διατάξεων του Ταμείου Επικουρικής Ασφάλισης Προσω¬ 
πικού Ιδρυμάτων Εμπορικού Ναυτικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντες υπόψη: 

1. Τις διατάξεις των παρ. 6 και 9 του Ν. 619/77 (ΦΕΚ 171 Α'/ 
1977). 

2. Την κυβερνητική βούληση για την συμμετοχή των εργαζομένων 
στα κέντρα λήψης αποφάσεων και απλοποίηση διαδικασιών, αποφασί¬ 
ζουμε: 

1. Την τροποποίηση του άρθρου 6 ως εξής: 

Μετά από απόφαση του Δ.Σ. του ΤΕΑΠΙΕΝ που θα εγκρίνεται από 
τον ΥΕΝ το ποσοστό που ορίζεται στην παρ. 1 του άρθρου 5 του Ν. 
619/77 (ΦΕΚ 171Α'/1977) για τον καθορισμό της Επικουρικής σύ- 
νταξης-μπορεί να μεταβάλλεται, αυτό αν το επιτρέπει η οικονομική κα¬ 
τάσταση του Ταμείου που θα αποδεικνύεται από αναλογιστική μελέτη 
που θα καταρτίζεται με το κεφαλαιοποιητικό σύστημα. 

2. Την τροποποίηση του άρθρου 9 ως εξής: 

Το ΤΕΑΠΙΕΝ διοικείται από το Διοικητικό Συμβούλιο που απαρτίζε¬ 
ται από: 

α) Έναν Δικαστή, σαν Πρόεδρο. 

β) Τον κάθε φορά Διευθυντή Διοικητικού του ΝΑΤ. 

γ) Τον κάθε φορά Διευθυντή Διοικητικού του Ο.Ν. 

δ) τον κάθε φορά Ειδικό για τα Ασφαλιστικά που μετέχει στο Διοικη¬ 
τικό Συμβούλιο του ΝΑΤ. 

ε) Έναν εκπρόσωπο των εργαζομένων του ΝΑΤ και έναν εκπρόσωπο 
των εργαζομένων του ΟΙΚΟΥ ΝΑΥΤΟΥ που θα υποδεικνύονται από τις 
(αντίστοιχες πρωτοβάθμιες συνδικαλιστικές οργανώσεις. 

ζ) Έναν εκπρόσωπο των συνταξιούχων του ΤΕΑΠΙΕΝ που θα επιλέ¬ 
γεται από τον Υ Ε Ν. 


Η απόφαση αυτή ισχύει από τη δημοσίευσή της στην Εφημερίδα της 
Κυβέρνησης και να κυρωθεί με Νόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 14 Ιουνίου 1 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 

+ 

Αριθ. 4226.11/8/89 (15) 

Συμμετοχή στο Δ.Σ. του Ν.Α.Τ. εκπροσώπων των εργαζομένων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντες υπόψη': 

1. Το άρθρο 4 του Π.Δ. 913/78. 

2. Την Κυβερνητική βούληση για την συμμετοχή των εργαζομένων 
στα κέντρα λήψης αποφάσεων, αποφασίζουμε: 

Συμπληρώνουμε στην παρ. 2 του άρθρου 4 του Π.Δ. 913/78 που 
ορίζει τα μέλη του Δ.Σ. του ΝΑΤ τα εξής: 

«Δύο εκπρόσωποι των εργαζομένων που υποδεικνύονται από την 
πρωτοβάθμια συνδικαλιστική Οργάνωση. 

Η απόφαση αυτή ισχύει από τη δημοσίευσή της στην Εφημερίδα της 
Κυβέρνησης και να κυρωθεί με Νόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 14 Ιουνίου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 
-♦- 

Αριθ. Μ2115.1/13/89 (16) 

Τροποποίηση του Κανονισμού Εκπαίδευσης των Ανωτέρων Δημόσιων 
Σχολών Εμπορικού Ναυτικού». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 49 παρ. 4 του Ν. 576/77 (ΦΕΚ 102Α/ · 
77) «περί Οργανώσεως και Διοικήσεως της Μέσης και Ανώτερης Τε¬ 
χνικής και Επαγγελματικής Εκπαίδευσης. 

β) Την αριθμ. Μ2121.1/88/19.9.88 (ΦΕΚ 749Β/14.10.88) 
Απόφ. ΥΕΝ «Για την κύρωση του Κανονισμού Εκπαίδευσης των ΑΔ- 
ΣΕΝ». 

γ) Την κατά το άρθρο 68 του ΝΔ 187/73 (ΦΕΚ 261Α/73) «περί 
ΚΔΝΔ» γνωμοδότηση του Συμβουλίου των Δημόσιων Σχολών Εμπορι¬ 
κού Ναυτικού που εκφράστηκε με την αριθμ. 9/14.6.1989 γνώμη του, 
αποφασίζουμε: 

I. Μεταβατικές Διατάξεις: 

α) «Σπουδαστές που έχουν εγγραφεί και παρακολουθήσει τα μαθή¬ 
ματα επί 4 ή περισσότερα διδακτικά έτη μπορούν να επιλέξουν για κάθε 
μάθημα που οφείλουν ή παρακολουθούν, την εκ νέου παρακολούθηση 
του μαθήματος ή την εξέταση προφορικά και γραπτά χωρίς συνυπολογι- 
σμό της προηγούμενης βαθμολογίας του στις προβλεπόμενες εξεταστι¬ 
κές περιόδους». 

Η διάταξη αυτή ισχύει μόνο για τα θεωρητικά μαθήματα και όχι για 
τα εργαστηριακά για τα οποία είναι υποχρεωτική η παρακολού¬ 
θηση. 

β) Εργαστηριακά μαθήματα είναι αυτά που αναφέρονται κατά ειδικό¬ 
τητα στο επισυναπτόμενο παράρτημα. 

Η απόφαση αυτή που ισχύει από την κοινοποίησή της, να δημοσιευθεί 
στην Εφημερίδα της Κυβέρνησης. 

Πειραιάς, 14 Ιουνίου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 

■ ♦ 

Αριθ. Μ2115.3/10/89 (17) 

Συμπλήρωση του Κανονισμού Εκπαίδευσης ΚΕΣΕΝ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 68 του ΝΔ. 187/73 (ΦΕΚ261Α·/73)«περί.ΚΔΝΔ». 
β) Την απόφασή μας αριθμ. 80305/1846/86/5.11.86 (ΦΕΚ 
839Β’/8ό) για την «Κύρωση Κανονισμού Εκπαίδευσης ΚΕΣΕΝ». 
γ) Την γνωμοδότηση του Συμβουλίου των Δημόσιων Σχολών Εμπο- 

ριχού Ναυτικού που εκφράστηκε κατά την αριθμ. 9/14.6.1989 συνε¬ 
δρίασή του, αποφασίζουμε: 

Οι παράγραφοι (1) και (2) του άρθρου 2 του (β) σχετικού όπως τρο¬ 
ποποιήθηκε μεταγενέστερα «Κανονισμός Εκπαίδευσης ΚΕΣΕΝ», αντι¬ 
καθίστανται ως ακολούθως: 

1. Τα καθήκοντα και οι αρμοδιότητες των Διευθυντών Σπουδών και 
των βοηθών τους απορρέουν από τις διατάξεις του Π.Δ. 307/15.9.73 
για την οργάνωση, διοίκηση και λειτουργεία των ΚΕΣΕΝ. 

Οι Διευθυντές Σπουδών όταν απουσιάζουν ή κωλύονται αναπληρώ¬ 
νονται στα καθήκοντά τους από τους βοηθούς Διευθυντών Σπουδών. 

Οι Διευθυντές' σπουδών εκτός από τα παραπάνω καθήκοντά τους 
οφείλουν να διδάσκουν μαθήματα της ειδικότητάς τους και να απασχο¬ 
λούνται υποχρεωτικά με τις εξετάσεις που διενεργούνται στα ΚΕΣΕΝ σ’ 
όλα ανεξαίρετα τα μαθήματα μέχρι 6 ώρες την εβδομάδα και οι βοηθοί 
τους μέχρι 10 ώρες την εβδομάδα. 

2. Οι εβδομαδιαίες ώρες διδασκαλίας ή επιτήρησης ή εξέτασης των 
Καθηγητών με σύμβαση ορίζονται κατά ανώτατο όριο σε 12 και κατα- 
νέμονται κατά το δυνατόν σε ίσα μέρη από Δευτέρα μέχρι την Παρα¬ 
σκευή. 

Κατά τις εργάσιμες ημέρες, οι Καθηγητές αυτοί είναι υποχρεωμένοι 
να παραμείνουν στο Κέντρο μέχρι την λήξη των μαθημάτων και όχι πε¬ 
ρισσότερο από 6 ώρες την ημέρα και οφείλουν όταν δεν απασχολούνται 
με διδασκαλία να εκτελούν τις σχετικές με το καθαρά εκπαιδευτικό έργο 
της Σχολής εργασίες, που τους αναθέτει ο αρμόδιος Διευθυντής Σπου¬ 
δών. 

Σε εξαιρετικές περιπτώσεις και κατά ανώτατο όριο 9 ώρες την εβδο¬ 
μάδα είναι δυνατό να ανατίθεται διδασκαλία ή εξέταση ή επιτήρηση 
στους Διευθυντές Σπουδών, στους βοηθούς Διευθυντές Σπουδών και 
στους με σύμβαση Καθηγητές μέσα στο χρονικό ωράριο εργασίας τους 
και πέρα από το ανώτατο χρονικό όριο που ορίζεται στο άρθρο αυτό. 

Το παραπάνω όριο δύναται να αυξάνεται σε 12 ώρες την εβδομάδα 
εφόσον πραγματοποιούνται μαθήματα ή εξετάσεις και τις απογευματι¬ 
νές ώρες. 

Για τις ώρες αυτές καταβάλλεται η ωριαία αποζημίωση που κάθε 
φορά ισχύει για τους ωρομίσθιους καθηγητές του ΚΕΣΕΝ». 

Η ισχύς της άρχεται από την υπογραφή της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 14 Ιουνίου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 
-♦- 

Αριθ. Ε.7007/88 (18) 

Έγκριση της τροποποίησης του Οργανισμού Εσωτερικής Υπηρεσίας 
της Κοινότητας Πενταλόφου Ν. Κοζάνης και προσαρμογής στις 
διατάξεις του Ν. 1586/86. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

Ι.Τις διατάξεις των άρθρων 12 και 221 του Ν. 1188/81, 1-4 του 
Ν. 1586/86 και του Π.Δ. 37α/87. 

2. Τη σύμφωνη γνωμοδότηση αριθ. 4/88 του Υπηρεσιακού Συμβου¬ 
λίου του άρθρου 14 του Ν. 1586/86, αποφασίζουμε: 

Άρθρο μόνο 

Εγκρίνουμε την απόφαση 16/88 του Κ.Σ. Πενταλόφου η οποία 
αφορά τροποποίηση και προσαρμογή στις διατάξεις του Ν. 1586/86 
του Οργανισμού Εσωτερικής Υπηρεσίας της Κοινότητας Πενταλόφου, 
ώστε η διάρθρωση και η διαβάθμιση των θέσεων του προσωπικού της 
Κοινότητας να έχει ως εξής: 

Γ ραμματεία 
Μόνιμο Προσωπικό 
Κατηγορία ΔΕ 
Κλάδος ΔΕΙ 

Μία (1) θέση με βαθμούς Γ-Α 
Κλάδος ΔΕΙ 4 ελεγκτών εσόδων - εξόδων ΟΤΑ 
Δύο (2) θέσεις με βαθμούς Γ-Α 
Κατηγορία ΥΕ 
Κατηγορία ΥΕ1 
Μία (1) Θέση με βαθμούς Δ-Γ 

Προϊστάμενος των υπηρεσιών της Κοινότητας είναι ο Πρόεδρος. 


Η απόφαση αυτή να δημοσιευθεί στην Εφημερίδα της Κυβερνήσεως. 

• Κοζάνη, 1 Ιουνίου 1989 

Με εντολή Νομάρχη 
Ο Προϊστάμενος 
ΓΕΩΡΓΙΟΣ ΔΟΥΔΑΛΗΣ 

- 4 - 

Αριθ. Ε.4131/88 (19) 

Έγκριση της προσαρμογής στις διατάξεις του Ν. 1586/86 του Οργανι¬ 
σμού Εσωτερικής Υπηρεσίας της Κοινότητας Ξηρολίμνης Ν. Κοζά- 
νης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 12 του Ν. 1188/81, 1-4 του Ν. 
1586/86 και του Π.Δ. 37α/87. 

2. Τη σύμφωνη γνωμοδότηση αριθ. 4/88 του Υπηρεσιακού Συμβου¬ 
λίου του άρθρου 14 του Ν. 1586/86, αποφασίζουμε: 

Άρθρο μόνο 

Εγκρίνουμε την απόφαση 9/88 του Κ.Σ. Ξηρολίμνης, η οποία αφορά 
προσαρμογή στις διατάξεις του Ν. 1586/86 του Οργανισμού Εσωτερι¬ 
κής Υπηρεσίας της Κοινότητας Ξηρολίμνης, ώστε η διάρθρωση και η 
διαβάθμιση των θέσεων του προσωπικού της Κοινότητας να έχει ως 
εξής: 

Γ ραμματεία 
Μόνιμο Προσωπικό 
Κατηγορία ΔΕ 
Κλάδος ΔΕΙ 

Μία (1) θέση με βαθμούς Γ-Α 
Κατηγορία ΥΕ 
Κλάδος ΥΕ1 

Μία (1) Θέση με βαθμούς Δ-Γ 

Προϊστάμενος όλων των υπηρεσιών της Κοινότητάς είναι ο Πρόε¬ 
δρος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 1 Ιουνίου 1989 

Με εντολή Νομάρχη 
Ο Προϊστάμενος 
ΓΕΩΡΓΙΟΣ ΔΟΥΔΑΛΗΣ 

-♦- 

Αριθ. Ε.4553/88 (20) 

Έγκριση της προσαρμογής του Οργανισμού Εσωτερικής Υπηρεσίας της 
Κοινότητας Κομάνου Ν. Κοζάνης στις διατάξεις του Ν. 1586/86 . 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 12 του Ν. 1188/81, 1-4 του Ν. 
1586/86 και του Π.Δ. 37α/87. 

2. Τη σύμφωνη γνωμοδότηση αριθ. 4/88 του Υπηρεσιακού Συμβου¬ 
λίου του άρθρου 14 του Ν. 1586/86, αποφασίζουμε: 

Άρθρο μόνο 

Εγκρίνουμε την απόφαση 6/88 του Κ.Σ. Κομάνου, η οποία αφορά 
προσαρμογή στις διατάξεις του Ν. 1586/86 του Οργανισμού Εσωτερι¬ 
κής Υπηρεσίας της Κοινότητας Κομάνου, ώστε η διάρθρωση και η δια- 
βάθμιση των θέσεων του προσωπικού της Κοινότητας να έχει ως εξής: 

Γ ραμματεία 
Μόνιμο Προσωπικό 
Κατηγορία ΔΕ 
Κλάδος ΔΕΙ 

Μία (1) θέση με βαθμούς Γ-Α 
Κατηγορία ΥΕ 
Κλάδος ΥΕ1 

Μία (1) Θέση με βαθμούς Δ-Γ 

Προϊστάμενος όλων των υπηρεσιών της Κοινότητας είναι ο Πρόε¬ 
δρος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 1 Ιουνίου 1989 

Με εντολή Νομάρχη 
Ο Προϊστάμενος 
ΓΕΩΡΓΙΟΣ ΔΟΥΔΑΛΗΣ 


ΔΙΟΡ ΘΩΣΕΙΣ ΣΦΑΛΜ ΑΤΩΝ 

( 21 ) 

Στην Α3β/οικ. 8215/16.5.89 κοινή απόφαση με θέμα «Σύσταση 
(210) θέσεων κλάδου γιατρών Ε.Σ.Υ.» που δημοσιεύτηκε στο ΦΕΚ 
405/Β/26.5.89 γίνεται η παρακάτω διόρθωση: 

Στο άρθρο 2 παρ. 4 Περ. Γ. Ν. Αθηνών «ΑΛΕΞΑΝΔΡΑ» στην ειδικό¬ 
τητα στην δ' γραμμή αντί του λάθους «κυτταρολογίας ή Παθολογίας ή 
Παθολογοανατομίας ή Παιδιατρικής ή Μαιευτικής Γυναικολογίας για 
το Εργαστήριο Γενικής» στο σωστό «Κυτταρολογίας ή Παθολογίας ή 
Παθολογοανατομίας ή Παιδιατρικής ή Μαιευτικής - Γυναικολογίας ή 
Μικροβιολογίας ή άλλων ειδικοτήτων με αντίστοιχη εξειδίκευση». 


_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕϋΕΧ 

104 32 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 

α) Για το Τεύχος Α' 
β) » » » Β' 

γ) » » » Γ' 

δ) » » » Δ' 

ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα τα Τεύχη 


7.000 

10.000 

4.000 

10.000 

8.000 

4.000 

2.000 

5.000 

1.000 

20.000 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















